Anno ab Incarnatione Domini nostri Ihesu Christi millesimo Co LX III. Ego Iofredus Pifans pro remedio animę meę et omnium antecessorum meorum dedi Deo et monachis Sanctę Marię de Maceriis censualiter pro [octo] solidis singulis annis mense marcio mihi et novercę meę per me [… dendis] quos per nos vel per nuntios nostros querere et sine lege et occasione etiam si mensis transierit accipere debemus totam decimam meam omnium terrarum quas ipsi excolent in parrochia de Curcellis propriis laboribus vel sumptibus et in territorio Taliaci et Molesie et promisi me bona fide garentitorem fore insuper quoque eundem censum quando hoc factum est pro remedio a[…e] et omnium antecessorum meorum predictis monachis post mortem me […] perpetuum. Testes et fideiussores pacis sunt hi : Girardus de Reum, Ber[…] de Sancto Saturnino. Testes quoque sunt Willelmus de Rachona, Henricus de Milpont, Bauduinus prior et conventus Maceriarum. Predicta quoque noverca mea et Petrus maritus eius censum hunc laudaverunt et pro parte dotis suę se garentire promiserunt. Testes : Bauduinus prior, Guido capellanus de Chaniaco, Teobaudus conversus de [H]elregar, Iocerannus dapifer, Bartholomeus prepositus. […] episcopus hoc donum fieri audivi et iussu Iofredi Pifans sigilli […] confirmavi.